ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስታት ፌደራልን ትግራይን ብዘይ ቅድመ-ኵነት ክላዘቡ ክራይስስ ግሩፕ ጸዊዑ 30 ጥቅምቲ 2020 ምንጪ ስእሊ, Tig Sec & Admn/FB መግለጺ ስእሊ, ሓላፊ ቢሮ ጸጥታን ምምሕዳርን ክልል ትግራይ፡ ኣይተ ተኪኡን መተኩን ምክትል ዋና ኣዛዚ ብርጋዴር ጀነራል ኣዳምነው መኮንን ዓለምለኻዊ ትካል ክራይስስ ግሩፕ ኣብ ሞንጎ ትግራይን ፌደራልን ዘሎ ወጥሪ ሓይሉ ናብ ጎንጺ ክሰጋገር ይኽእል እዩ ዝብል ስግኣት ከም ዘለዎ ገሊጹ። እቲ ትካል ሎሚ መዓልቲ ኣብ ዘውጽኦ ጸብጻብ፡ ኣብ ሞንጎ ክልቲኦም ኣካላት ዘሎ ዘይምርድዳእ ናብ ዝለዓለ ጽፍሒ ቅድሚ ምብጽሑ ክኣልዩዎም ይኽእሉ'ዮም ዝበሎም ናይ መፍትሒ ሓሳባት ዘርዚሩ ኣሎ። ክልቲኦም መንግስታት ዘቐመጡዎ ቅድመ-ኵነት ገዲፎም ንዘተ ቅሩባት ክኾኑ ኣለዎም ዝብል እቲ ቀንዲ ጉዳይ ኮይኑ፡ ጉዳይ ባጀት፣ ካብ ማሕበረሰብ ዓለም ትጽቢት ዝግበሩ ዕዮታትን ካልኦትን እውን ብዝርዝር ኣቐሚጡ። መንግስቲ ፌደራል ኣብ ዝቕጽል ሰሙን ንክልላት ባጀት ከም ዘከፋፍል ብምግላጽ፡ ቤት ምኽሪ ፌደሬሽን ንፈጻሚ ኣካል ትግራይ ዝወሃብ በጀት የለን ምባሉ ኣዘኻኺሩ። ስለምንታይ’ዩ: ዘረባ ኣብዪ ኣሕመድ ንብዙሓት ዘይተውሓጠሎም?
